section_heading: Povijest
paragraph_text: Nove fosile osnovao je Slobodan Momčilović 1969.<ref>Novi fosili Proleksis enciklopedija (pristupljeno 8. prosinca 2016.) U početku su nastupali uglavnom kao prateći sastav popularnim pjevačima, između ostaloga Ivici Šerfeziju i Ljupki Dimitrovskoj. Sredinom 1970-ih od sastava ostaju Momčilović i Marinko Colnago, a pridružuju im se Vladimir Kočiš (član nekadašnjeg sastava Biseri), Rajko Dujmić (dotadašnji klavijaturist Grupe Marina Škrgatića) te Đurđica Miličević (poslije Barlović). Zahvaljujući vlastitim novim skladbama (ponajviše Dujmićevim), počinje uzlazna putanja sastava.<ref>Hitovi su tu, odaberite svoje favorite muzika.hr (objavljeno 28. listopada 2011., pristupljeno 8. prosinca 2016.)